Cuneiform Tablet KTS 1 10
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-la-ḫu-um-ma a-na a-šùr-na-da ù PUZUR₄-a-na qí-bi₄-ma 20 {TÚG}ku-ta-ni 1 pì-ri-kà-num 1 pì-it-ḫa-la ù wa-at-kà-am na-áš-ú-ni-ku-nu-tí a-na-kam na-na-a DUMU i-ku-ùḫ-li-im ip-qí-sú-nu-tí 1.3333300000000001 GÍN.TA KÙ.BABBAR ig-ri-šu-nu dí-na ù sí-sí-kà-tim ša TÚG.ḪI.A ku-nu-tí ša ki-ma i-a-tí wa-dí-a šu-ma a-wi-li tí-de₈-a-šu-nu a-ma-kam tí-mì-il₅-ki-a-i-e ší-ip-ri pá-ni-ú-tim ša wa-áš-bu-ni ša-lá šu-ma ša-lim-{d}IŠKUR ṭup-pu-um a-ni-um ik-ta-áš-da-šu 5 ma-na KÙ.BABBAR tí-ri i-na KÙ.BABBAR-pì-a ku-un-kà-ma lu-ub-lam ša-lim-{d}IŠKUR ú-ma-kál lá i-bi₄-at ṭù-ur-da-ni-šu ì-lí-a-lúm ù i-na-ar iš-tí-šu li-li-ku-nim šu-ma ša-lim-{d}IŠKUR i-ta-al-kam ú-lá a-lá-kam lá i-mu-a 5 ma-na KÙ.BABBAR a-na DUMU um-mì-a-nim ke-nim dí-na-ma lu-ub-lam šu-ma DUMU um-mì-a-nim la-šu 2 ma-na KÙ.BABBAR <big_gap> ì-li-a-lim dí-na-ma i-na qá-áb-li-šu li-ir-ku-ús-ma i-na-ar ù šu-ut le-ta-at-qú-nim ù a-ma-kam ì-li-a-lim na-di-da